
Parlamentul  României

Camera  Deputaţilor
Comisia pentru Sănătate şi Familie
                      Nr. 28/ 239 / 17 iunie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România, trimis Comisiei pentru sănătate şi familie a Camerei Deputaţilor, în vederea reexaminării, la cererea Preşedintelui României, în procedură de urgenţă,   cu adresa nr. 263/2004/15.06.2004. 

                   PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI


[image: image2.png]



Parlamentul  României

Camera  Deputaţilor
Comisia pentru Sănătate şi Familie
                                                                                             Nr. 28/239 / 17 iunie  2004

R A P O R T 

asupra proiectului de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  

1. Cu adresa nr.263/2004/15.06.2004, Comisia pentru sănătate şi familie a fost sesizată cu dezbaterea , în vederea reexaminării, la cererea Preşedintelui României,  a proiectului de Lege privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România   adoptat de Senat în şedinţa din 14 iunie  2004, Camera Deputaţilor fiind Cameră decizională.

Proiectul de lege a fost dezbătut şi adoptat în procedură de urgenţă.

Proiectul de lege transpune prevederile Directivei Consiliului Uniunii Europene nr.77/452 cu modificările şi completările ulterioare, referitoare la exerciţiul profesiei de asistent medical, precum şi cele ale Directivei Consiliului Uniunii Europene nr.80/154, cu modificările şi completările ulterioare, referitoare la exerciţiul profesiei de moaşă.Prezentul proiect de lege constituie o noutate pentru legislaţia naţională din sectorul de sănătate prin introducerea titlului profesional de asistent medical generalist şi, respectiv moaşă şi prin definirea domeniului de activitate în concordanţă cu criteriile europene. De asemenea, proiectul de lege cuprinde prevederi privind formarea în cele două profesii prin învăţământ universitar, extinderea ariei persoanelor care pot exercita aceste profesii în România şi la alte categorii de cetăţeni străini şi totodată armonizarea condiţiilor de exercitare a celor două profesii la cerinţele Uniunii Europene . Un alt aspect tratat în proiectul de lege se referă la îmbunătăţirea organizării şi funcţionării Ordinului Asistenţilor Medicali şi Moaşelor din România prin completarea atribuţiilor acestuia în controlul şi supravegherea profesiilor amintite.

În urma dezbaterilor, comisia a aprobat forma adoptată de Senat, care cuprinde observaţiile înaintate de către Preşedintele României , cu amendamentele care fac obiectul raportului.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege.

2. Proiectul de lege face parte din  categoria legilor organice, potrivit prevederilor articolului 76 alineatul (1) din Constituţia României, republicată.

3. La lucrările comisiei din data de 16 iunie  2004 , din totalul de 16 membri, au fost prezenţi 15 deputaţi. 

Raportul comisiei a fost adoptat în unanimitate.

4. Proiectul de lege a fost adoptat de Senat în şedinţa din 14 iunie 2004.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivare
Camera decizională

0.
1.
2.
3.
4.

1.
Art.6,textul introductiv

“Art.6. – Conţinutul şi caracteristicile activităţilor de moaşă sunt:”


Se propune ca la art.6 , textul introductiv să se reformuleze după cum urmează:

“Art.6. – Conţinutul şi caracteristicile activităţilor de moaşă şi de asistent medical obstetrică-ginecologie sunt:”

Autori: Comisia pentru sănătate şi familie şi Comisia pentru învăţământ, ştiinţă, tineret şi sport .


Pentru recorelare cu anexa nr.2 B şi în conformitate cu art.19 alin.(2) modificat la solicitarea  Preşedinţiei, pct.3 din cererea de reexaminare.


Camera Deputaţilor.



2.
Art.19 alin.(2) 
“Art.19. – (2) Absolventul şcolii sanitare postliceale este denumit asistent medical, iar absolventul colegiului universitar medical este denumit asistent medical cu studii superioare de scurtă durată. Formarea asistenţilor medicali generalişti şi a moaşelor, se realizează numai prin învăţământ superior de lungă durată şi conferă titlul de asistent medical generalist şi, respectiv, de moaşă.”


Se propune ca art.19 alin.(2)  să se reformuleze după cum urmează:

“Art.19. – (2 ) Absolventul şcolii sanitare postliceale este denumit asistent medical, absolventul colegiului universitar medical este denumit asistent medical cu studii superioare de scurtă durată. Absolventul învăţământului medical superior de lungă durată este denumit asistent medical generalist şi, respectiv,  moaşă, în conformitate cu anexele nr.1 şi 2.”

Autori: Comisia pentru sănătate şi familie şi Comisia pentru învăţământ, ştiinţă, tineret şi sport .


Pentru recorelare cu anexele nr.1 şi 2, conform pct.3 al cererii de reexaminare a Preşedinţiei.


Camera Deputaţilor.



3.
Art.23

“Art.23. – Colegiile universitare cu profil medico-farmaceutic uman, facultăţile de asistenţi medicali generalişti şi facultăţile de moaşe funcţionează în competenţa actualelor universităţi de medicină şi farmacie acreditate şi în structura instituţiilor de învăţământ superior, acreditate conform legii.”
Se propune ca art.23 să se reformuleze după cum urmează:

“Art.23. – Colegiile universitare cu profil medico-farmaceutic uman, facultăţile de asistenţi medicali generalişti şi facultăţile de moaşe funcţionează în componenţa actualelor universităţi de medicină şi farmacie acreditate şi în structura instituţiilor de învăţământ superior, acreditate conform legii.”


Greşeală de redactare.
Camera Deputaţilor.



4.
Anexa nr.1 B, poz.3

“Asistent medical cu studii superioare de lungă durată”

Se propune ca  la anexa nr.1 B, poz.3 să se reformuleze după cum urmează:

“Asistent medical generalist cu studii superioare de lungă durată”

Pentru recorelare cu titlul anexei nr.1 B , conform pct.3 al cererii de reexaminare a Preşedinţiei.


Camera Deputaţilor.



5.
___


Se propune ca ,  anexa nr.1 C să se completeze cu o nouă poziţie, cu următorul cuprins: 
“Asistent medical obstetrică-ginecologie”

Autori: Comisia pentru sănătate şi familie şi Comisia pentru învăţământ, ştiinţă, tineret şi sport .


Pentru recorelare cu anexa nr.2 B , conform pct.3 al cererii de reexaminare a Preşedinţiei.


Camera Deputaţilor.

6.
___
În tot cuprinsul legii, cu excepţia art.2 lit.c), sintagmele ”asistent medical generalist” şi “asistenţi medicali generalişti” se înlocuiesc cu sintagmele “asistent medical” respectiv “asistenţi medicali.”

Autori: Comisia pentru sănătate şi familie şi Comisia pentru învăţământ, ştiinţă, tineret şi sport .


Pentru recorelare cu titlurile oficiale profesionale, prevăzute în anexa nr.1  coroborată cu art.19 alin.(2) modificat la solicitarea  Preşedinţiei, pct.3 din cererea de reexaminare.


Camera Deputaţilor.

În urma dezbaterilor nu s-au înregistrat amendamente respinse.

                       PREŞEDINTE,                                                                                                     SECRETAR,

   DEP.ACAD.PROF.DR.MIRCEA IFRIM                                                                    DEP.FARM.ION BURNEI

